Λειρί

Το λειρί είναι σαρκώδες λοφίο συνήθως κόκκινου χρώματος, το οποίο έχουν στο κεφάλι τους ο κόκορας κι η κότα, καθώς και άλλα πτηνά της ίδιας οικογένειας. Τα λειριά δεν είναι όλα ίδια αλλά ποικίλλουν ανάλογα με τις ράτσες. Στις περισσότερες περιπτώσεις το χρώμα του λειριού είναι κόκκινο, αλλά σε ορισμένες ράτσες είναι πιο πορφυρό και σε ορισμένες άλλες βαθύ μωβ ή και μαύρο ακόμα. Το λειρί επιτελεί δύο πολύ σημαντικές λειτουργίες. Η πρώτη απ' αυτές είναι πως τα αιμοφόρα αγγεία στην περιοχή του λειριού είναι πολυάριθμα κι εξ' αιτίας αυτού η κυκλοφορία του αίματος εκεί είναι πολύ έντονη κι έτσι κατά την περίοδο του Καλοκαιριού δεν έχουν πολύ υψηλή θερμοκρασία στο σώμα τους. Η δεύτερη λειτουργία του λειριού είναι πως βοηθάει τους κόκορες και τις κότες να βρουν το ταίρι τους.

Παραπομπές 

Όρνιθα
Ανατομία των πτηνών